  

Projekt **SKILLS UP 7**

NATJEČAJ ZA SUDJELOVANJE U PROJEKTU

**Drage učenice i učenici, dragi nastavnici,**

u okviru provedbe projekta SkillsUp 7 sufinanciranog od strane Europske unije, a koji u sklopu programa Erasmus+ provodi Srednja škola Čakovec, raspisuje se natječaj za izbor učenika i nastavnika.

Planirane mobilnosti:

Kratkotrajne mobilnosti trajat će 14 do 22 dana, a dugoročne 90 dana.

* Kratkoročne: Španjolska/Portugal (proljeće 2026.)/Slovenija (ljeto 2025.)
* Dugoročne: ErasmusPRO (Slovenija i/ili Španjolska) – 90+ dana

Pravo prijave imaju svi učenici 2.d, 3.d, 4.d, 3.c, 4.c, 5.c, 1.e, 2.e i 3.e razreda koji su sve razrede završili s prosjekom ocjena 3.5 ili višim.

**Prijavna dokumentacija dostupna je na internetskim stranicama škole (https://ss-cakovec.skole.hr/projekti\_svi/erasmus/), a ispunjena se treba poslati na** [**mobilnost.ssc@gmail.com**](mailto:mobilnost.ssc@gmail.com) **ili iznimno, može se predati u tajništvu škole. Rok za prijavu je nedjelja, 15.6. do 15 sati. Privremeni rezultati će biti objavljeni do 19.6., a rok za žalbe je 3 dana nakon objave privremenih rezultata.**

**Prijavni obrazac treba spremiti u .pdf ili .jpg format, a dokument je potrebno imenovati na način: prezime, ime, razred (npr. Tota, Mladen, 1.g). Ako se šalje u digitalnom obliku, prijavni obrazac ne treba biti potpisan.**

**U slučaju prijave i za kratkoročne i ErasmusPRO (dugoročne) mobilnosti potrebno je poslati dvije odvojene prijave. U slučaju prijave za ErasmusPRO potrebno je to napomenuti u e-mailu.**

Ispravna natječajna dokumentacija obuhvaća u potpunosti ispunjene priložene odgovarajuće prijavne obrasce i suglasnost roditelja te **priložene dokaze dodatnih bodova** (natjecanja struke, volontiranje, preporuke nastavnika, rješenje o socijalnom statusu, dokaz o samohranom roditelju, dokaz o invaliditetu, status učenika s rezervne liste na prethodnim mobilnostima itd.).

**Podaci navedeni u Prijavnom obrascu će se provjeravati i svaki krivo upisani podatak će značiti i diskvalifikaciju učenika. Rangiranje se obavlja prema destinaciji pod brojem 1. U slučaju ako učenik nije izabran za željenu destinaciju, raspoređuje se na druga lokacije.**

**Sudjelovanje na pripremnim radionicama je OBAVEZNO**!

Za sve dodatne informacije obratite se koordinatoru projekta na e-mail [mladen.tota@gmail.com](mailto:mladen.tota@gmail.com) .

U Čakovcu, 10.6.2025.

Projektni koordinator

Mladen Tota